b'\n_START_ARTICLE_\nMilan Zabukovec\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0est razredov ljudske \xc5\xa1ole je obiskoval v Polju pri Ljubljani, 2 razreda gimnazje v Murski Soboti (1934-1936), obrtno \xc5\xa1olo v Ljubljani (1937-1941). Izu\xc4\x8dil se je za strojnega klju\xc4\x8davni\xc4\x8darja. Zaposlen je bil pri \xc5\xbeeleznici v Ljubljani, sodeloval v dru\xc5\xa1tvih Sokol in Vzajemnost. Avgusta 1941 je postal borec Mokr\xc5\xa1ke partizanske \xc4\x8dete. \xc4\x8clan KPS je postal leta 1942. V septembru 1942 je bil dodeljen za\xc5\xa1\xc4\x8ditni \xc4\x8deti Glavnega poveljstva NOV in POS. V za\xc5\xa1\xc4\x8ditnih enotah je ostal ve\xc4\x8dinoma do konca vojne. Po vojni je slu\xc5\xbeboval v KNOJu in OZNI; od 1968-1982, ko je bil s \xc4\x8dinom polkovnika upokojen, je bil v TO RS poveljnik za\xc5\xa1\xc4\x8ditne brigade voja\xc5\xa1kega in politi\xc4\x8dnega vodstva SRS.'